
R E P U B L I K A    H R V A T S K A
VARAŽDINSKA ŽUPANIJA
GRAD VARAŽDINSKE TOPLICE
GRADSKO VIJEĆE
KLASA: 601-01/26-01/4
URBROJ: 2186-26-01-26-1
Varaždinske Toplice, 			2026.

Na temelju odredaba članka 48. stavka 2. Zakona o predškolskom odgoju i obrazovanju („Narodne novine“, broj: 10/97, 107/07, 94/13, 98/19, 57/22, 101/23, 145/23, 145/24, 146/25, 22/26), članka 41. i 42. Državnog pedagoškog standarda predškolskog odgoja i naobrazbe („Narodne novine“, broj: 63/08, 90/10, 57/22), članka 3. Odluke o utvrđivanju mjerila za osiguravanje sredstava za zadovoljavanje javnih potreba u djelatnosti predškolskog odgoja („Službeni vjesnik Varaždinske županije“, broj: 34/08), članka 31. Statuta Grada Varaždinskih Toplica („Službeni vjesnik Varaždinske županije“, broj: 10/21) i članka 26. Poslovnika Gradskog vijeća Grada Varaždinske Toplice („Službeni vjesnik Varaždinske županije“, broj: 7/13, 26/13, 4/18, 83/19, 10/21, 71/21, 89/21, 102/22), Gradsko vijeće Grada Varaždinskih Toplica, na sjednici održanoj  		2026. godine donosi 
ODLUKU
o izmjeni i dopuni Odluke o sufinanciranju troškova redovitog programa predškolskog odgoja i obrazovanja djece s područja Grada Varaždinskih Toplica u ustanovama drugih osnivača
Članak 1.
U Odluci o sufinanciranju troškova redovitog programa predškolskog odgoja i obrazovanja djece s područja Grada Varaždinskih Toplica u ustanovama drugih osnivača ("Službeni vjesnik Varaždinske županije", broj 61/24 i 100/25), u članku 5. iza stavka 1. dodaju se stavci 2., 3. i 4. koji glase:
„Pravo na sufinanciranje iz stavka 1. ovoga članka prestaje za pojedino dijete kada se u dječjem vrtiću kojemu je osnivač Grad Varaždinske Toplice osigura mogućnost njegova upisa i boravka.
O mogućnosti upisa i boravka djeteta iz prethodnog stavka Grad će obavijestiti roditelja odnosno skrbnika djeteta i predškolsku ustanovu drugog osnivača u koju je dijete upisano.
Iznimno od stavaka 1. i 2. ovoga članka, dijete kojemu pedagoška godina 2026./2027. predstavlja posljednju pedagošku godinu prije polaska u osnovnu školu, a koje je na dan početka rada dječjeg vrtića kojemu je osnivač Grad Varaždinske Toplice već upisano i pohađa predškolsku ustanovu drugog osnivača, zadržava pravo na sufinanciranje do završetka pedagoške godine 2026./2027., odnosno najdulje do 31. kolovoza 2027. godine, pod uvjetom da su ispunjeni ostali uvjeti propisani ovom Odlukom.“

Članak 2.
Iza članka 5. dodaje se novi članak 5.a koji glasi:
“Iznimno od uvjeta prebivališta propisanih ovom Odlukom, pravo na sufinanciranje može ostvariti i dijete koje nema prijavljeno prebivalište na području Grada Varaždinskih Toplica, ako:
– ima priznat status stranca pod privremenom zaštitom u Republici Hrvatskoj sukladno propisima kojima se uređuje međunarodna i privremena zaštita,
– ima prijavljenu adresu stanovanja na području Grada Varaždinskih Toplica te
– najmanje jedan roditelj odnosno skrbnik djeteta s kojim dijete živi ima priznat status stranca pod privremenom zaštitom u Republici Hrvatskoj i prijavljenu adresu stanovanja na području Grada Varaždinskih Toplica.
Ispunjenje uvjeta iz prethodnog stavka dokazuje se važećom iskaznicom stranca pod privremenom zaštitom odnosno drugom odgovarajućom ispravom nadležnog tijela iz koje je moguće utvrditi status privremene zaštite i prijavljenu adresu stanovanja.
Pravo na sufinanciranje traje dok su ispunjeni uvjeti iz ovoga članka, a najdulje do prestanka statusa privremene zaštite u Republici Hrvatskoj, osim ako dijete pravo na sufinanciranje nastavi ostvarivati po drugoj osnovi propisanoj ovom Odlukom."

Članak 3.
U članku 7. briše se stavak 2. 

Članak 4.
U članku 9. iza stavka 1. dodaje se novi stavak 2. koji glasi:
„Za dijete iz članka 5. stavka 4. ove Odluke, nakon početka rada dječjeg vrtića kojemu je osnivač Grad Varaždinske Toplice, nije potrebno dostavljati potvrdu iz stavka 1. točke a) ovoga članka.“
Dosadašnji stavci 2., 3. i 4. postaju stavci 3., 4. i 5.

Članak 5.
Sve ostale odredbe osnovne Odluke ostaju na snazi.

Članak 6.
Ova Odluka stupa na snagu prvog dana od dana objave u „Službenom vjesniku Varaždinske županije“.

PREDSJEDNIK GRADSKOG VIJEĆA

